મને લાગે છે કે મનમોહન સિંહ જેવા નીવડેલા અર્થશાસ્ત્રીએ આપણને આ પરિસ્થિતિથી તો કમ-સે-કમ બચાવી રાખ્યા છે. રિઝર્વ બેન્કનું ગવર્નરપદ સંભાળનાર સરકારી કર્મચારી એ જ સરકારના વડાપ્રધાન પણ હોય તેવી લોકશાહી પણ ભારતમાં જ સંભવી શકે છે, પાકિસ્તાનમાં નહીં. બાકી 2014માં આવનારી સોળમી લોકસભાની ચૂંટણી પછી દેશનું નેતૃત્વ (વડાપ્રધાનપદ એમ પણ વાંચી શકાય) લેવા માટે આજથી – દોઢ વર્ષ પૂર્વેથી જ કેવી લડાઈઓ શરૂ થઈ ગઈ છે. વાજપેયીના અનુગામી નહીં બની શકેલા લાલ કૃષ્ણ અડવાણીએ / Lal Krishna Advani તેની શરૂઆત ‘બ્લોગ’ / Blog લખવાથી કરી છે જેનું અંતિમ પરિણામ વોટીંગ મશીન થકી પ્રાપ્ત થવાનું છે. હા, મનમોહન સિંહને આવા કોઈ પ્રયત્નો કર્યા વગર જ સત્તા મળી છે.